[{"text_idx": "#000004", "text": "\u201cSuspendo ne silentigos min\u201d: adoleskulo publike parolas post kiam s\u0302i kas\u0302is mesag\u0302on pri s\u0302jing\u0302jiangaj ujguroj en s\u0302minkan lecionon"}, {"text_idx": "#000007", "text": "Adoleskulo denuncis la sociretan aplikaj\u0302on TikTok, posedatan de c\u0302inoj, pri g\u0302ia decido bloki s\u0302in de afis\u0302ado de nova enhavo, post kiam s\u0302i publike parolis pri la malfelic\u0302a stato de ujguroj en S\u0302jing\u0302jiango."}, {"text_idx": "#000008", "text": "Feroza Aziz, 17-jarag\u0302a, aperis en la amaskomunikiloj c\u0302i tiun semajnon post kiam s\u0302i afis\u0302is filmetojn, kiuj detalis la traktadon de ujguroj fare de la c\u0302inaj au\u0306toritatoj. S\u0302i intencis preteriri la sistemon de enhav-moderigado en TikTok, maskante la filmetojn kiel \u201clecionojn de s\u0302minkado\u201d."}, {"text_idx": "#000009", "text": "Aziz rakontis al HKFP, la 27-an de novembro, ke s\u0302i profitis de la intereso pri modo por au\u0306digi sian mesag\u0302on. La filmetoj kolektis pli ol duonmilionon da \u201cs\u0302atoj\u201d c\u0302e la populara socireta platformo. Kopioj de ili aperis ankau\u0306 c\u0302e aliaj platformoj kie oni spektis ilin milionojn da fojoj."}, {"text_idx": "#000010", "text": "Intertempe oni blokis Aziz de afis\u0302ado de nova enhavo c\u0302e TikTok. Tamen, parolisto de la firmao deklaris al BBC News [en] ke g\u0302i \u201cne moderigas enhavon pro politikaj sentemoj\u201d. La aplikaj\u0302o estas nomata Dau\u0306jin en C\u0302inio kaj estas posedata de la c\u0302ina firmao Bytedance, bazita en Pekino. Aziz diris:"}, {"text_idx": "#000011", "text": "I knew that if I start with a makeup tutorial, then people would want to watch. I then realized that I should use this idea of disguising my video because it will reach out to more people without TikTok [finding] out that I am talking about China\u2019s corrupt government."}, {"text_idx": "#000012", "text": "Mi sciis, ke se mi komencus per s\u0302minka leciono, homoj volus spekti. Mi tiam konstatis, ke mi devus uzi la ideon maski mian filmeton, c\u0302ar g\u0302i atingus pli da homoj sen tio ke TikTok scias, ke mi parolas pri la koruptita registaro de C\u0302inio."}, {"text_idx": "#000013", "text": "En la populara filmeto, Aziz komencis per instrukcioj pri la uzo de okulhar-kurbigilo, antau\u0306 ol peti siajn spektantojn uzi siajn telefonojn por serc\u0302i pri kio okazas al ujguroj en S\u0302jing\u0302jiango:"}, {"text_idx": "#000019", "text": "Aziz diris ke s\u0302ia filmeto celas konsciigi la homojn, kaj la reagoj c\u0302e sociaj retoj estis plejparte pozitivaj."}, {"text_idx": "#000020", "text": "Kvankam la s\u0302minkleciona filmeto restas disponebla c\u0302e TikTok, Aziz diris la 26-an de novembro [en] ke oni malpermesis al s\u0302i afis\u0302i novan enhavon dum monato. S\u0302i aldonis ke \u201ctio ne silentigos min\u201d."}, {"text_idx": "#000021", "text": "La 15-an de novembro, TikTok blokis unu el la malnovaj kontoj de Aziz pro afis\u0302ado de senrilata filmeto, kiu lau\u0306aserte malobeis g\u0302iajn regulojn pri enhavo rilata al terorismo. G\u0302i ankau\u0306 blokis s\u0302ian pos\u0302telefonon la 25-an de novembro, lau\u0306 BBC News [en]."}, {"text_idx": "#000022", "text": "I am blocked from posting on tik tok for a month. This won\u2019t silence me."}, {"text_idx": "#000023", "text": "Oni blokis min de afis\u0302ado c\u0302e TikTok dum unu monato. Tio ne silentigos min."}, {"text_idx": "#000024", "text": "La antau\u0306a filmeto montris Aziz dum s\u0302i reagis al muntaj\u0302o de blankhau\u0306taj famuloj kun la subteksto \u201cmi estas s\u0302atanta nur blankajn knabojn je la mezlernejo\u201d. La filmeto sekve transiras al muntaj\u0302o de neblankaj viroj kun la subteksto \u201cmi nun\u201d. La filmeto finig\u0302as per vida kulmino de la s\u0302erco kun bildo de Bin Laden."}, {"text_idx": "#000025", "text": "Aziz diris al HKFP ke la filmeto celis esti \u201cnigra humuro\u201d kaj \u201cmoketi tiujn, kiuj diris al mi kaj al miaj aliaj islamaj gefratoj, ke mi devus edzinig\u0302i al teroristo\u201d:"}, {"text_idx": "#000027", "text": "I decided, why not take these negative and racist remarks made to me, and make it into a funny video where more Muslims can laugh at, because the truth is, they face the same prejudice."}, {"text_idx": "#000029", "text": "Mi pensis, kial ne preni c\u0302i tiujn negativajn kaj rasismajn rimarkojn faritajn al mi, kaj fari el ili amuzan filmeton pri kiu pli da islamanoj povas ridi, c\u0302ar la vero estas, ke ili alfrontas la saman antau\u0306jug\u0302on."}, {"text_idx": "#000030", "text": "TikTok says the ban was not due to criticism of China. Her previous account, they said, had posted a video of Osama bin Laden on Nov. 15, leading to a ban for her phone. She says the video was an obvious joke about racism she has faced as a Muslim, and shared the video with us: /5w7WpV2gB9"}, {"text_idx": "#000032", "text": "TikTok diras, ke la blokado ne estis pro kritiko de C\u0302inio. S\u0302ia antau\u0306a konto, lau\u0306 ili, afis\u0302is filmeton de Osama bin Laden la 15-an de novembro, rezultigante blokadon de s\u0302ia telefono. S\u0302i diras, ke la filmeto estis evidenta s\u0302erco pri la rasismo, kiun s\u0302i alfrontas kiel islamano, kaj kunhavigis la filmeton kun ni: /5w7WpV2gB9"}, {"text_idx": "#000033", "text": "Aziz aldonis ke estas \u201cekstreme suspektinde\u201d ke TikTok citis s\u0302ian malnovan filmeton kiel la kialon de s\u0302ia blokado, c\u0302ar kaj la filmeton kaj la konton s\u0302i jam forigis."}, {"text_idx": "#000036", "text": "Finfine, hodiau\u0306 la 28-an de novembro, la firmao disponigis publikan pardonpeton kaj redonis al Aziz s\u0302ian konton. Tamen la videblogisto diris, ke s\u0302i ne kredas la pretendon de eraro faritan de TikTok [en]:"}, {"text_idx": "#000037", "text": "UPDATE: Tiktok has issued a public apology and gave me my account back. Do I believe they took it away because of a unrelated satirical video that was deleted on a previous deleted account of mine? Right after I finished posting a 3 part video about the Uyghurs? No."}, {"text_idx": "#000038", "text": "G\u0302ISDATIGO [en]: TikTok anoncis publikan pardonpeton kaj redonis al mi mian konton. C\u0302u mi kredas ke ili forprenis g\u0302in pro senrilata satira filmeto kiu estis forigita c\u0302e malnova konto de mi? C\u0302u tuj post kiam mi afis\u0302is 3-partan filmeton pri la Ujguroj? Ne."}, {"text_idx": "#000046", "text": "Juna kuiristo en Bakuo transformis sian apartamenton en restoracion"}]